་མི་ནུས།ཁྱིམ་པ་དང་ཁྱད་མེད་གྱུར་པའི་ཉེན་ཡོད།དགོས་པའི་བྱང་སེམས་ཉམས།མི་དགོས་པའི་ཉོན་མོངས་པ་ཆེར་འཕེལ།ལྷ་དང་མཁའ་འགྲོ་གྱིས།རང་རྒྱུད་གཟུང་འཛིན་དང
ལས་རྒྱའི་དབང་དུ་སོང་།མཐར་ཤི་ནས་ངན་སོང་དུ་སྐྱེ་བའི་ཉེན་ཡོད་དེ།རྡོ་རྗེའི་ཚིག་རྐང་ནས།བག་མེད་འདོད་སྲེད་གཞན་དབང་ཆང་གིས་མྱོས།དོན་ལས་ཉམས་ཤིང་སླར་ཡང་ངན་སོང་ལྟུང་།ཞེས་གསུམ།
ནཱ་རོ་བ་ཅ་ཆེན་གྱིས་ལོ་གཅིག་ཤེས་རབ་མ་བརྟེན་ནས་ཏེ་ལོའི་དྲུང་དུ་ཕྱིན་པས་ནཱ་རོ་པས།བདག་ཟེར་བ་བཞིན་ཤེས་རབ་མ་མཉན་ཤེས་རབ་མས་ཟེར་བ་བཞིན་བདག་མཉན།བསམ་པ་ལྟ་སྤྱོད་མ་མཐུན་པས།།དོན་མེད་སྡུག

བསྔལ་སྣ་ཚོགས་མྱོང་།།འདོད་ཡོན་སྲེད་པའི་བདེ་བ་ཡིས།།གཉིས་སྣང་གཟུགས་འཛིན་དབང་དུ་ཤོར།གསུང་།དེ་རྗེས་ཤེས་རབ་མ་ཏེ་ལོ་བ་ལ་ཕུལ་ནས།ལྟོས་མེད་བླ་མ་སངས་རྒྱས་ལ།།ཤེས་རབ་ཡོན་ཕུལ་རྣལ་འབྱོར་བདེ།གསུངས།།
གྲུགྲུབ་ཐོབ་ཆེན་པོ་དེ་ལྟ་བུ་ཡང་དེ་སྐད་གསུང་ན།གཞན་རྣམས་ལྟ་སྨོས་ཀྱང་ཅི་དགོས།རྗེ་རས་ཆུང་བ་ལྟ་བུ་ཆུང་སེམས་ལ་དབང་ཐོབ་ཀྱང་།ལྷ་གཅིག་ལྡེམ་བུ་ཕྱག་རྒྱར་བཞེས་པ་ལ།།ཤིན་ཏུ་སྡུག་ཅིང་ཉམས་ཐག་ཏེ།།ཡུན་རིང་པོར་སྤང་དབང་མ་བྱུང་བར།།
བྲ་མ་ཡི་དམ་མཁའ་འགྲོ་རྣམས།།མཐོང་ཐོས་ཟན་ནམ་རས་ཆུང་བ།།བསམ་གྱི་ན་ཡི་མུག་མཆི་མ་དཀུ།ཞེས་པ་ལ་སོགས་པ་གསུང་ངོ་།།མདོར་ན་ཆགས་ལམ་ནམ་མཁའི་སྐར་མ་ཙམ་ཡོད་ཀྱང་།བར་ཆད་ཀྱིས་མ་ཁྱེར་བ་ལམ་དུ་སློངས་པ་ཉི་ཟླ
ཙམ་ལས་མ་བྱུང་བའོ།།དེའི་ཕྱིར་ལས་རྒྱ་མི་བརྟེན་ཅིང་།ཤེས་རབ་ཡེ་ཤེས་ཀྱི་དབང་གི་ཉམས་ལེན་འོད་ཀྱི་རིག་མ་བརྟེན་པའོ།།འདི་ནི་ཐབས་ཁྱད་པར་འཕགས་པའི་ལམ་ཡིན་ཏེ།སོ་སོ་ཐར་པའི་སྡོམ་པ་བསྲུང་བའི་རྩ་བའི་ཐིག་ལེ་མི་ཉམས་པའི་གནད
ཀྱང་འདིའོ།།བྱང་ཆུབ་སེམས་དཔའི་དོན་དམ་དང་ཀུན་རྫོབ་བྱང་ཆུབ་སེམས་སོགས་པ་འཕེལ་བའི་གནད་ཀྱང་འདིའོ།།གསང་སྔགས་དཀའ་བ་མེད་པར་ཐབས་ལ་མཁས་པས་ལམ་བགྲོད་པར་མྱུར་བའི་ཐབས་ཀྱང་འདིའོ།།གྲུབ་ཐོབ་རྣམས་ཀྱི་རྫུ་འཕྲུལ།
སྟོན་པའི་གནད་ཀྱང་འདིའོ།།འདོད་ཆགས་ཅན་འདོད་ཆགས་ཟག་མེད་དུ་བསྲེ་བ་ཡང་འདིའོ།།རྩ་དཔའ་མོ།ཐིག་ལེ་དཔའ་བོ།།རླུང་སྙོམས་འཇུག་ཏུ་གནས་པ་ལ།རྩ་རླུང་འཁོར་ལོ་བསྐོར་བས།དཔའ་བོ་མཁའ་འགྲོ་དངོས་སུ་འཁུལ་བའི་གནད།
འདིའོ།།དེ་ལྟ་བུའི་མཁའ་འགྲོའི་གསང་སྒྲོགས་པ་བདེ་བ་ཆེན་པོ་དངོས་ལ་ལྔ་ཏེ།ཉམས་སུ་ལེན་པའི་དུས་བསྟན་པ།འོད་ཀྱི་རིག་མའི་སྒོམ་ཟ་བས།ཐིག་ལེའི་ལས་ལྔ་ལ་མཁས་པ།སྣང་བ་ཆོས་སྐུའི་དོན་གཏན་ལ་དབབ་པ།འཛག་སུང

རྡོ་རྗེའི་སྲོག་ཆིངས་བསྟན་པའོ།།དང་པོ་ལ་གསུམ།རི་བོང་རྒྱུག་པའི་དུས་དང་།ཟླ་བ་ཆུས་འཛིན་པའི་དུས་དང་།ཉི་མ་རྒྱལ་བའི་དུས་སོ།།དང་པོ་ཚེས་བརྒྱད།གཉིས་པ་བཅོ་ལྔ།གསུམ་པ་གནམ་གང་ངོ་།།
དུས་དེ་གསུམ་ལ་ཆགས་སྣང་ཆེ་ཞིང་ཐིག་ལེ་འཛག་པས་ཉམས་ལེན་བརྩོན་པར་བྱ།དེ་ཡང་འཇིག་རྟེན་པའི་སེམས་ཅན་རྣམས་ཀྱི་ཁམས་དྲངས་མ་དཀར་པོ་དང་ཟླ་བ་ངོ་བོ་གཅིག།དམར་པོ་དང་ཉི་མ་ངོ་བོ་གཅིག།ཟླ་བ་རྒྱས་པ་བཞིན་དུ་དྲངས་མ་འཕེལ།
ཟླ་བ་ཚེས་བཅོ་ལྔ་ནས་འགྲིབ་པ་བཞིན་འགྲིབ།གནམ་གང་གི་ཉིན་ཟླ་བ་ཟད་པ་དང་ཐིག་ལེ་ཡང་འཛད་པ་ཙམ་དུ་འགྱུར་ཡང་།ཉི་ཟླ་སྦྱོར་བ་བྱེད་པའི་དུས་ཡིན་པས་ཆགས་པ་སྐྱེའོ།།སངས་རྒྱས་པས་དུས་དེ་གསུམ་ལ་རྩིས་སུ་འཛིན།བསྙེན་གནས་
འབོགས་པའང་།ཚེས་བརྒྱད་བཅོ་ལྔ་ཐིག་ལེ་འཕེལ་དུས་མ་ཟག་ན།སེམས་ཅན་བདེ་སྐྱིད་ཀྱི་རྟེན་འབྲེལ་མང་དུ་འགྲིག་པ་ལ་དགོངས།གནམ་གང་གི་ཉིན་ནུས་པ་ཟད་པ་ཅོམ་དུ་གྱུར་པ་ལ་སྲེད་པ་སྤྱད་པས།ཐིག་ལེའི་ཤུལ་དུ་ཆུ་སེར་འཇུག།ནད་སྐྱེ།
ཚེ་ཐུང་།ཉོན་མོངས་པ་མི་དག་པ་དུ་མ་འཕེལ།ལོངས་སྤྱོད་དབུལ་བ་ལ་དགོངས།དུས་འདི་གསུམ་དང་།བདེ་བ་ཤས་ཆེ་དུས་དང་།ཞག་རེ་ལ་ལན་རེ་ཉམས་སུ་ལེན་པའོ།།ནམ་ཕྱེད་དང་ཉིན་ཕྱེད་ལ་ཉམས་སུ་མི་ལེན་ནོ།།འོད་ཀྱི་རིག་མའི་སྒོམ་
ཐབས་བསྟན་པ་ནི།ལུས་གནད་གཏུམ་མོ་དང་མཐུན།སྐྱབས་འགྲོ་སེམས་བསྐྱེད་བླ་མའི་རྣལ་འབྱོར།རྗེ་བཙུན་མར་བསྒོམས་ཏེ་མཆོད་པ་དབུལ།བདེ་སྟོང་དགའ་བཞིའི་ཉམས་མྱོང་རྒྱུད་ལ་སྐྱེ་བར་བྱིན་གྱིས་བརླབ་ཏུ་གསོལ།།ཅེས་གསོལ་བ
དྲག་ཏུ་གདང་།སྤྱི་བོར་བླ་མ་འཁོར་ལོས་སྒྱུར་བའི་ཆ་བྱད།ཡབ་ཡུམ་སྦྱོར་བ་མཛད་པའི་སྦྱོར་མཚམས་ལ་རིག་པ་གཏད།དེ་ནས་ལུས་བདེ་གྲོལ་བྱུང་བ་དང་།བླ་མ་ཡབ་ཡུམ་འོད་དུ་ཞུ།སྤྱི་བོར་ཐིམ།རྗེས་གནས་ལུགས་ཀྱི་ངང་དུ་བཞག།

བབསྔོ་བ་བྱ།དམིགས་སྐོར་གཅིག་གོ།།དེ་རྗེས་གོང་བཞིན་དུ་གསོལ་འདེབས་བྱ།མངོན་རྟོག་རྒྱས་འབྲིང་ཅི་རིགས་པར་བསྒོམ།སྐུ་གསུང་ཐུགས་མཁའ་གསང་བྱིན་གྱིས་བརླབ།བདེ་མཆོག་ཡབ་ཡུམ་སྦྱོར་བ་མཛད་པའི་སྦྱོར་མཚམས་ལ
རིག་པ་གཏད།ཨ་ལོང་འབྱེད་འཛུམ་བྱ།སྐབས་སུ་སྤྱི་བོའི་བླ་མ་ཡབ་ཡུམ་གྱི་སྦྱོར་མཚམས་ནས།ཐིག་ལེབ་བས།ཚངས་བུག་ན་མར་འོང་།རང་ལྷར་གསལ་བའི་ལུས་ཀྱི་ནང་ཐིག་ལེས་གང་།བདེ་ཕྲིལ་བ་བསྒོམ།དེ་ནས་བདེ་བ
ཆེར་སྐྱེས་པ་དང་།དགའ་བ་བཞི་ངོས་བཟུང་།ཐིག་ལེ་གསང་གནས་སུ་བྱོན།བདེ་བ་མི་བཟོད་པ་ཙམ་བྱུང་བ་དང་།ལྡེག་པར་བྱ།རྗེས་གནས་ལུག་དང་ལ་ཇི་སྲིད་གནས་པ་དེ་སྲིད་དུ་བཞག།དམིགས་སྐོར་གཅིག།དེ་ལ་ཐིག་ལེ་བརྟན་པ
དང་།གཏུམ་མོའི་རླུང་སྦྱོར་ལ་ནན་ཏན་བྱས་པས།རླུང་ལ་དབང་ཐོབ་ཅིང་བདེ་བ་ཆེར་སྐྱེའོ།།དེ་ནས་གོང་བཞིན་དུ་གསོལ་འདེབས་ལ་སོགས་བྱ།སྲུང་འཁོར་བསྒོམ།དེ་ནས་རང་བདེ་མཆོག་ཏུ་བསྒོམ།སྤྱི་བོར་བཀའ་བརྒྱུད་ལ་སོགས།
བསམ།སྙིང་གར་འཁོར་ལོ་སྡོམ་པ།ཡན་ལག་ལ་མཁའ་འགྲོ་ཆོས་སྐྱོང་།བ་སྤུའི་བུ་གར་རྡོ་རྗེ་སྤུན་དྲན་པར་བྱས་ལ།བདེ་བའི་པཱུང་དབུལ་སྙམ་དུ་བསམ།མདུན་དུ་འོད་ཀྱི་རིག་མ་བཀུག་ལ།རྗེ་བཙུན་མོར་བསྒོམ།ཡབ་ཡུམ་
གཉིས་ཀའི་གནས་གསུམ་དུ་ཡི་གེ་འབྲུ་གསུམ་དཀར་དམར་མཐིང་གསུམ་དུ་བསྒོམ།ཡབ་ཀྱི་ཐུགས་ཀར་ཡུམ་གྱི་སྙིང་པོ།ཡུམ་གྱི་བུགས་ཀར་ཡབ་ཀྱི་སྙིང་པོ་བཀོད།ཡབ་ཀྱི་ནོར་བུའི་རྩ་བར་ཧཱུྃ་སྔོན་པོ་མགོ་ནང་དུ་བསྟན་པ།ཚངས་བུག་གི།
ཧི་ཧི་དང་གཉིས་པ་ཐག་ལྟ་བུས་སྦལ་བརྩེ་མོར་ཕཊ་སེར་པོ་མགོ་ཕྱིར་བསྟན་པ་བསམ།ཡུམ་གྱི་པདྨའི་ཟེའུ་འབྲུ་ལ་དྱ་ཡིག་དམར་པོ།ཡན་ལག་ཐམས་ཅད་ལ་ཧཾ་ལྗང་གུ་རེ་བསམ།དེ་ནས་སྟེང་ནས་བྱང་ཆུབ་སེམས་ཀྱི་སོ་གཟུག་སྟེ་ཀུང་མོས་སྒྲ་

༄རྩེ་སྟེ་མ།འོག་འཁོར་བའི་རྒྱུན་ལམ་བཅད་དེ་སྒྲོབཤམ་གྱི་བར་སྲིན་མཛུབ་ལ་གུང་མོ་གཙེར་ལ་སྙེམ།དེ་ནས་དལ་བུས་བསྲུབ་སྦྱོར་བརྒྱད་བྱ།སྦྱོར་བ་བྱེད་པར་བསམ་ཏེ།རྡོ་རྗེའི་ཚིག་རྐང་ནས།སྐལ་ལྡན་
སྐྱེས་བུ་ཧེ་རུ་ཀ་རུ་བལྟ།།ཕྱག་རྒྱ་མཚན་ལྡན་རྡོ་རྗེ་རྣལ་འབྱོར་མ།།གཉིས་མེད་འཁྲིལ་སྦྱོར་ཟག་བཅས་ཟག་མེད་རོལ།ཅེས་པའོ།།ལུས་ངལ་བའི་དུས་སུ་སྒྲའི་རྩེ་མོར་བལྟ།སྒོ་གསུམ་དབྱེར་མེད་རིག་སྟོང་ཆོས་ཉིད་ནམ་མཁའི་དོན་ལ
ཞག།ཉོན་མོངས་པ་རང་ག་མར་མི་བཏང་།འཛག་པ་དེར་མི་བཏང་།ལུས་འཁོར་ལོ་ལྟར་སྐོར།ཐིག་ལེ་ལྕགས་ཀྱུ་ལྟར་བཟུང་།རླུང་སེམས་ལི་རི་ལྟར་སྒྲིམ།ཆགས་པ་སྤྱོད་དགུ་ཅོག་ལ་ལུགས་འབྱུང་གི་དགའ་བཞི་ཡོད་དེ་ངོས་མི
ཟིན།།འདིར་ངོས་བཟུང་བ་ནི།རླུང་གི་རྩེ་མོ་དང་རྩའི་རྩེ་མོ་སྲིན་མཛུབ་ལ་ཡོད་པས་དེང་བསྒུལ་ནས་འཁྲིག་ཏུ་འོང་།དེ་ནས་སྣ་རྩེ་སྤྲིསྨིན་མཚམས་སུ་བདེ་བ་བསྐྱེད།དང་པོ་ཁྲག་ཁུ་བ་སྤྱི་བོར་འདུས་པས།ལུས་ཁོལ་བུར་བ་དེ།སྤྱི་བོ་ནས།
མགྲིན་པར་བབས་པས་དགའ་བ།དེ་ནས་སྙིང་གར་བབས་པས་ལུས་ཕལ་ཆེར་རྒྱས་ཞིང་མཆོག་དགའ།དེ་ནས་ལྟེ་བར་བབས་པས་ལུས་ཀུན་ཏུ་བདེ་ཕྲིལ་ཙོར་ཁྱབ་པས་ཁྱད་པར་གྱི་དགའ་བ།ལྟེ་བ་ནས་གསང་གནས་སུ་བབས་པས་
སྣང་སྲིད་ཀྱི་དངོས་པོ་ཐམས་ཅད་བདེ་ཞིང་ལྷན་ཅིག་སྐྱེས་པའི་དགའ་བའོ།།ཐིག་ལེའི་ལས་ལྔ་ལ་མཁས་པར་བྱ་བ་ནི།ནོར་བུའི་རྩེ་མོར་བབས་ནས་འཁྲུལ་འཁོར་གྱིས་ལྡོག་པ་སྙམ་བྱེད་ཀྱང་།ཕྱིས་ཆུ་དང་སྤོངས་ན་འཛག།འཁོར་ལོ་
ལི་མཁྲེམ་ན་ནད་དུ་འགྲོ་བའི་ཉེན་ཡོད་དོ།།དེ་བསགསང་གནས་སུ་བབས་པ་ན།ལྡོག་པ་གནད་ཆེའོ།།དེ་ལ་དང་པོ་དབབ་པ་ལ་མཁས་པ་ནི།དུས་ལ་མི་བབ་པར་བསྲུབ་སྦྱོར་བརྒྱད་དལ་བུས་བྱའོ།།གཟུང་བ་ལ་མཁས་པ་ནི།བར

དེར་རླུང་སང་བུད་སྲིན་པོ་བསྐུམ་བྱ།ལུགས་འབྱུང་ངོས་འཛིན་པའོ།།ལྡོག་པ་ལ་མཁས་པ་ནི།དམིགས་པ་ཞལ་ལས་ཤེས།རྣ་བ་ལ་སེན་མོ་གདབ།གླིང་བཞི་བསྡུ།ཐུར་སེར་བཅུད།ཉི་ཟླ་གྱེན་ལ་ལྡོག།དར་ཆེན་འཕྱར།རྒྱ་
མཚོ་བྲག་ལ་བརྡེ་བ།ཞི་དྲག་ངག་གི་འདྲེན་ནི།སེང་གེ་རྩེ་བ་ལ་ཎི་ཎི་དགུ་དྲང་།གླང་ཆེན་འགྱིང་བ་ལ་ཧི་བ་ཧིབ་ཅེས་གསུམ།སྟག་མོའི་སྐྱུགས་ལ་ཧབ་ཧབ་ཅེས་གསུམ།རྨ་བྱ་འཕུར་ལ་ཧཱུཾ་ཧཱུཾ་ཅེས་པ་གསུམ་གྱིས།རུས་སྦལ་བསྐུ་མ་ལ་
ཧྲིག་གསུམ་མོ།དགྲམ་པ་མཁས་པ་ནི།བྱ་རྒོད་ཁྲུས་དང་སེང་གེ་རི་སྤྱུགས་བྱའོ།།གནས་པ་ལ་མཁས་པ་ནི།ཕྱག་རྒྱ་ཆེན་པོའི་དོན་ལ་འཇོག་པའོ།།དེ་ཡང་རྡོ་རྗེའི་ཚིག་རྐང་ནས།ཐིག་ལེ་དབབ་བཟུང་ཟློག་དགྲོ་མ་གནས་སུ་སྤེལ།།ཅེས
གསུངས་སོ།།སྣང་བ་ཆོས་སྐུའི་དོན་གཏན་ལ་དབབ་པ་ནི།ལུགས་འབྱུང་དགའ་བཞིའི་དོན།ལྷན་ཅིག་སྐྱེས་པའི་ཡེ་ཤེས།ཤེས་བྱ་སྦྱིན་པར་ཉི་མ་ལྟ་བུ་ཡུད་ཙམ་ཕྱུང་བ་དེ་ངོས་ཟིན་པར་བྱའོ།།ལུག་ལྡོག་གི་དགའ་བ་བཞི་ནི།གསང
གནས་ནས་ལྟེ་བར་ལྡོག་པས་དགའ་བ་དང་།ལྟེ་བ་ནས་སྙིང་གར་ལྡོག་པས་མཆོག་དགའ་དང་།སྙིང་ག་ནས་མགྲིན་པར་ལྡོག་པས་ཁྱད་པར་གྱི་དགའ་བ།མགྲིན་པ་ནས་སྤྱི་བོར་ལྡོག་པས་ལྷན་ཅིག་སྐྱེས་དགའ་འོ།།དགའ་བ་གསུམ་དཔེའི
ཡེ་ཤེས་ལ།།ལྷན་ཅིག་སྐྱེས་པ་དོན་གྱི་ཡེ་ཤེས་ཡིན་པར་རིག་པར་བྱའོ།།དེའི་དུས་སུ་དགའ་བ་གསུམ་དང་བྲལ།རླུང་དབུ་མར་ཆུད་པས་སྲོག་རྩོལ་ཆ་མཉམ་རྒྱུ།རྣམ་པར་ཤེས་པ་ཡུལ་ལ་འཕྲོ་བ་ཆད།ཉམས་རྟོགས་ཀྱི་འཆར་ཚུལ་རྣམ།
གསལ་ལ་སྒྲིབ་པ་མེད་པ།ངོ་བོ་སྟོང་པ་ཉམས་བདེ་ལ་ཟག་པ་མེད་པ་འཆར།དབང་བཞི་པའི་དོན་རྗེན་ནེ་ལྷང་ངེ་བ་དེ་ཉིད་ཇི་སྲིད་དུ་བཞག།དེ་ལྟར་ཡང་ཡང་སྦྱངས་པས་རྩ་ཕྲ་བའི་མདུད་པ་དྲལ་བས་དགའ་བ།དགྲ་པ་དྲལ་བས་མཆོག་དགའ།།།

དྷཱུ་ཏིའི་སྣ་རྩེར་རླུང་སེམས་འདུས་པའི་དུས་སུ་ཁྱད་པར་གྱི་དགའ་བ།དྷཱུ་ཏིའི་མདུད་པ་དྲལ་དུས་ལྷན་ཅིག་སྐྱེས་པའི་དགའ་བའོ།།དེ་ལྟར་ལུགས་འབྱུང་གི་དགའ་བ་བཞི།ལུགས་ལྡོག་གི་དགའ་བ་བཞི།
མདུད་གྲོལ་བའི་དགའ་བ་བཞི།དགའ་བ་བཅུ་གཉིས་ཉམས་སུ་མྱོང་བ་ནི།དབང་གསུམ་པའི་ཉམས་ལེན་ལ་བརྟེན་ནས་བཞི་པ་དོན་ལྷན་ཅིག་སྐྱེས་པའི་ཡེ་ཤེས་ཡང་དག་མངོན་དུ་གྱུར་པ་ཅེས་བྱ་བ་སྟེ།རྡོ་རྗེའི་ཚིག་རྐང་ནས།དགའ་བ་བཞི
གསུམ་བཅུ་གཉིས་དོན་ལ་བལྟ།།ལྷན་སྐྱེས་ཡེ་ཤེས་རང་བཞིན་དབྱེར་མེད་སྟོན།།སྡང་སྲིད་ཐམས་ཅད་ཟག་མེད་བདེ་བར་འཆར།གསུངས་པའོ།།དེ་ལྟར་གོམས་པས་ཟླ་བ་དྲུག་ནས་སྟེང་གི་སེང་གེ་དཀར་མོ་ཐུར་དུ་ཚུད་པས་སྐྱོན་བརྒྱད།།
ལས་གྲོལ།ས་འོག་གི་རུས་སྦལ་ལམ་ནས་དྲོངས།ས་བླའི་སྟག་མོ་ནགས་ལ་ཁྲིམས།ཁྲག་འོ་མར་འགྱུར།གསང་གནས་སུ་ཉི་ཟླ་ལྟར་འཁོར།རྣམ་སྣང་མི་སྐྱོད་དབྱིངས་སུ་གཤེགས།རླུང་བཅུ་གནས་སུ་ཟིན།རྫུ་འཕྲུལ
ལ་མངའ་བརྙེས།གཞན་གྱི་སེམས་ཤེས་པའི་མངོན་ཤེས་འབྱུང་།རྩ་མི་མངོན།སྐྲ་དཀར་གཉེར་མ་མི་འབྱུང་།མཁའ་འགྲོ་མི་བཞིན་དངོས་སུ་འདུ་བ་འབྱུང་།ཕྱག་རྒྱའི་ལུང་བསྟན་ཐོབ།ཐིག་ལེའི་ལུས་སུ་གྱུར་ནས་ཆོས
སྐུར་སངས་རྒྱ་བ་སྟེ་རྡོ་རྗེའི་ཚིག་ཏུ་ང་ནས།དེས་ན་རྡོ་རྗེའི་ལུས་ལ་གནད་དུ་བསྣུན།།ཆོ་འདིར་སངས་རྒྱས་སྟེར་བར་ཐེ་ཚོམ་མེད།ཅེས་གསུངས་སོ།།འཛག་སྲུང་རྡོ་རྗེའི་སྲོག་ཆིངས་བསྟན་པ་ནི་གཉིས་ཏེ།རྟེན་འགྲེལ་གྱི་ཆིངས་བསྟན་པ།
དང་།སྐྱོན་གྱི་སེལ་ཐབས་བསྟེན་པའོ།།དང་པོ་ནི་ཐིག་ལེ་འཛག་བདེར་ཤོར་ན།ལྟུང་བ་ཕོག།ཡོན་ཏན་མི་འབྱུང་བས་བསྲུང་སེམས་བརྟན་པ་གནད་དོ།།སྙོམས་འཇུག་དུས་སུ་ལོང་མེད་འཛག་པ་དང་།ཡུལ་རྐྱེན་གྱིས་འཛག་པ་ལ།།

མགྲོན་བུ་མ་ཉམས་གཅིག་གི་ནང་དུ་ཟངས་ལྕགས་བཅུག་ནས་ཁ་སྤུ་ཚིལ་གྱིས་བཅད་དེ་ལྕེ་འོག་ཏུ་བཅུག་ན་ཡུན་རིང་པོར་མི་འཛག།རྗེས་འཁྲུལ་འཁོར་བྱས་པས་ཁྲིམས་སོ།།ལྕེ་འོག་ཡུན་རིང་ན་ལྕེ་རྡོར་པོར་འགྲོ་བས་ཁུག་ཆུང་ངུ་སྦ།ཡང་ན་
ཟཟངས་སྣོད་དུ་ཆུ་བླུག་ཟུར་དུ་མེ་ལོང་གཟུག།མེ་ལོང་དཀྱིལ་དུ་རཀྐ་གདོང་དྲུག་པའམ་གསུང་པ་བཏགས།ཆུ་ནང་དུ་མགྲོན་བུ་བསྒྱུར་བས་མགྲོན་བུ་དང་རཀྐ་འབྱར་ན་མོ་ཡིན་པས།དེ་སྙོམ་འཇུག་དུས་ལྕེ་འོག་བཅུག་པས་ཐིག་ལེ་འཛིན་པའོ།།རཀྐ་ལ་
མི་འབྱར་ན་མགྲོན་བུ་ཕོ་ཡིན་པས་དོན་མེད་དོ།།ཡང་ཙནྡན་དཀར་དམར་དུང་དང་མན་ཤེལ།ཁྱིའི་མིག་གི་འབྲས་བུ་དྲི་ཆུ་དང་སྦྱར་ཏེ།མིའམ་ཁྱི་གང་རུང་གི་སྲོག་པ་རྩའི་ནང་དུ་མཚོན་སྐུད་སྣ་ལྔ་པ་གཞུག།རྩའི་ཡར་སྣ་མར་སྣ་རྒྱུས་པས་བསྡམས།།
ཏེ་སྐེད་པ་ལ་བཅིངས་ན།དྲངས་མ་མུ་དྲ་བསྟེན་ཡང་འཚོར་མི་སྲིད་དོ།།གཉིས་པ་སྐྱོན་གྱིས་འཛག་པ་སེལ་ཐབས་ནི།གདམས་པ་སྤྱིའི་གེགས་སེལ་དུ་ཤེས་པར་བྱས་པས་ཐིག་ལེའི་སྐྱོན་བརྒྱད་ལས་གྲོལ་ལོ།།ཐིག་ལེའི་ལས་ལྔ་ལ་ཡང་ཡང
སྦྱངས་པས་འོག་རླུང་ལ་དབང་ཐོབ་པའི་རྟགས།རྡོ་རྗེས་འོ་མ་འདྲེན་པར་ནུས་པས།ཀ་ར་དང་རའི་འོ་མ་བསྲེས་ཏེ།ཡ་གླང་གི་མིད་པའམ་རྒྱུ་མའི་ནང་དུ་བླུག།རྒྱུ་མ་ཚད་དུ་མཛུབ་གང་རྡོ་རྗེ་ལ་བཀོན་ལ།ཐེ་གུས་དམ་ལྷོ་རན་པར་བཅིངས་ཏེ།
ཧཱུཾ་རིང་ཧཱུཾ་ཐུང་འཁྲུལ་འཁོར་གྱིས་དྲངས་པས་འོ་མ་ཕུག་རོན་གྱི་སྒོང་ཕྱེད་ཕྱེད་ཙམ་དུ་ཆུད་དོ།།དེ་དུས་ལུས་ལ་བདེ་བས་ཁྱབ།དྭངས་མ་འཆིང་པའི་རྟགས།མིག་གི་བཀྲག་ཆེ།བཞིན་མདོག་ཡིད་དུ་འོང་།བདེ་བ་བསྒོམ་དུས་བདག་གཞན་ངོ་མི་
ཤིས།གསེར་དང་བོང་པ་མཉམ།བདེ་བས་བརྒྱལ་བ་ལ་སོགས་པ་འབྱུང་།རྒྱུན་དུ་ཚོགས་འཁོར་བརྟེན་པར་བྱ།མུ་དྲའི་ལུང་བསྟན་ཐོབ་ཀྱང་མཁའ་ལ་ཤུ་ཏྲ་མི་དབབ་སྟེ།གཞན་ལུས་པས་རང་ལུས་བདེ་བ་བཅུ་དྲུག་འགྱུར་གྱིས་ཆེ་བའོ།།

རྣལ་འབྱོར་གྱི་དབང་ཕྱུག་ཆེན་པོ་མི་ལརས་པས་མཁའ་འགྲོའི་གསང་སྒྲོགས་པ་བདེ་བ་ཆེན་པོའི་ཡིག་ཆ་མཛད་པ་འདི་ལ་ལས་རྒྱ་དང་འོད་རིག་གཉིས་ལས།ཁྱུད་ཚང་བ་ཡེ་ཤེས་བླ་མས་མཁའ་འགྲོ་ལ་གསོལ་བ།
བཏབ་ནས།ཚངས་སྤྱོད་འཛིན་པའི་སྣོད་ལྡན་འགའ་ལ་ཕན་པའི་ཕྱིར།འོད་རིག་བདེ་ཆེན་གྱི་གདམས་པ་འད